
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙ®. 707 

Καθορισμός μέτρων για τήν καταπολέμηση της κλασσικής 
πανώλης των χοίρων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντας ύπόψη : 

1. Γίς διατάξεις : α) Του άρθρου μόνου τοϋ Α.Ν. άπό 
23.1.1936 «περί συμπληρώσεως τοϋ Ν. 248/1914 «περί όρ- 
γανώσεως τής Ζωοτεχνικής καί Κτηνιατρικής Υπηρεσίας», 
β) Τοϋ άρθρου 3 τοϋ Ν. 1104/1980 «περί έκπροσωπήσεως 
τής Ελλάδος στις Ευρωπαϊκές Κοινότητες, ΐδρύσεως Διπλω¬ 
ματικών καί Προξενικών Αρχών καί ρυθμίσεως άλλων συνα¬ 
φών οργανωτικών θεμάτο^ν». γ) Τοϋ Νόμου 1266/1982 
«’Όργανα άσκήσεως τής νομισματικής, πιστωτικής καί 
συναλλαγματικής πολιτικής καί άλλες διατάξεις», σέ συνδυα¬ 
σμό με τις διατάξεις τοϋ Π.Δ. 574/1982 «Ανακατανομή 
τών αρμοδιοτήτων τών 'Τπουργείων». 

2. Τήν άριθ. 744/1982 γνωμοδότηση τοϋ Συμβουλίου τής 
Επικράτειας, μέ πρόταση τών 'Τπουργών Εθνικής Οικο¬ 
νομίας καί Γεωργίας, αποφασίζουμε : 

"Αρθρο 1. 

Μέ τό Διάταγμα αυτό καθορίζονται μέτρα για τήν κατα¬ 
πολέμηση τής κλασσικής πανώλης τών χοίρων, σέ συμμόρ¬ 
φωση προς τήν Όδηγία 80/217/ΕΟΚ τοϋ Συμβουλίου τών 
Εύρωπαϊκών Κοινοτήτων τής 22.1.1980 (Ε.Ε.Ν. 47/11 εΐδ. 
έ'κδ. 03 τ. 027 σελ. 247) καί τήν τροποποιητική αυτής όδη¬ 
γία 80/Τ101/ΕΟΚ τοϋ Συμβουλίου τής 11.11.1980 (Ε.Ε.Ν. 
325/17 εΐδ. έκδ. 03 τ.031 σελ. 243). 

’Άρθρ,ο 2. 

Για τήν έφαρμογή τοϋ Δ/τος αύτοΰ οί άκόλουθοι οροί έχουν 
τήν άπέναντι άπό τον καθένα προσδιοριζόμενη έννοια : 

α) Έκμ.τάλλευση : Ή άγροτική ή άλλη έγκατάσταση, 
μέσα στήν όποια συντηροΰνται ή έκτρέφονται χοίροι. 

β) Χοίρος εκτροφής : 'Ο χοίρος πού προορίζεται για άνα- 
παραγωγή ή πού χρησιμοποιείται μέ σκοπό τον πολλαπλα¬ 
σιασμό τοϋ είδους. 

γ) Χοίρος πάχυνσης: Ό παχυνόμενος. χοίρος ό όποιος 
προορίζεται νά σφαγεϊ στο τέλος τής περιόδου πάχυνσης μέ 
σκοπό τήν παραγωγή κρέατος. 

δ) Χοίρος σφαγής : Χοίρος πού προορίζεται νά οδηγηθεί 
καί νά σφαγεϊ αμέσως σέ σφαγείο. 


ε) Χοίρος ύποπτος πανώλης χοίρων : Κάθε χοίρος πο- 
παρουσιάζει κλινικά συμπτώματα ή μεταθανάτιες αλλοιώ¬ 
σεις ή αντιδράσεις στις εργαστηριακές έξετάσεις πού έκτε- 
λοΰνται σύμφωνα μέ τά οριζόμενα άπό τό άρθρο 11 τοϋ Δ/τος 
αύτοΰ, οί όποιες υποδηλώνουν τήν πιθανή παρουσία τής πα¬ 
νώλης τών χοίρων. 

στ) Χοίρος προσβλημένος άπό τήν άρρώστια πανώλη τών 
χοίρων, 

Κάθε Χοίρος : 

αα) στον όποιο διαπιστώθηκαν επίσημα κλινικά συμπτώ¬ 
ματα ή μεταθανάτιες άλλοιώσεις πανώλης τών χοίρων καί 

ββ) στον όποιο ή παρουσία τής άνωτέρω άρρώστιας δια¬ 
πιστώθηκε έπίσημα, δστερα άπό; εργαστηριακές εξετάσεις, 
πού έκτελοΰνται σύμφωνα μέ τά οριζόμενα άπό τό άρθρο 11 
τοϋ Διατάγματος αύτοΰ. 

ζ) Εξουσιοδοτημένος κτηνίατρος: 'Ο κτηνίατρος, δη¬ 
μόσιος υπάλληλος ή ιδιώτης, ό οριζόμενος άπό τήν αρμόδια 
Δ/νση Κτηνιατρικής τοϋ Υπουργείου Γεωργίας. 

η) Απορρίμματα : Κατάλοιπα κουζίνας, έστιατορίου ή, 
ενδεχομένως, βιομηχανιών οί όποιες χρησιμοποιούν κρέ¬ 
ατα. 

"Αρθρο 3. 

'Η ύποψία ύπαρξης εστίας πανώλης τών χοίρων ή ή ύ¬ 
παρξη αυτής δηλώνεται, υποχρεωτικά καί άμέσως στις αρ¬ 
μόδιες αρχές, σύμφωνα μέ τά οριζόμενα άπό τις διατάξεις 
τοϋ άπό 26.3.1936 Β.Δ. «περί μέτρων προς πρόληψιν καί 
καταστολήν τών μεταδοτικών νόσων τών κατοικίδιων ζώων» 

(ΦΕΚ Α' 174/24.4.1936). 

"Αρθρο 4'. 

1. Ό εξουσιοδοτημένος κτηνίατρος μετά.τήν κατά τό προ¬ 
ηγούμενο άρθρο δήλωση ή τήν ύποψία πού προκύπτει άπό 
δική του άντίληψη έπισκέπτεται άμέσως τήν εκμετάλλευση 
μέσα στήν όποια βρίσκονται ένας ή περισσότεροι ύποπτοι 
πανώλης χοίροι καί επιμελείται τής διερεύνησης τής άρ- 
ρώστιας μέ σκοπό τήν επιβεβαίωση ή τον άποκλεισμό ύπαρ¬ 
ξης αυτής. 

2. Άμέσως μετάτή γνωστοποίηση τής υποψίας στήν αρ¬ 
μόδια τοπική κτηνιατρική άρχή, αυτή θέτει τήν εκμετάλλευση 
ύπό επίσημη κτηνιατρική έπιτήρηση καί διατάσσει τή λήψη 
τών κατωτέρω μέτρων : 

α) Πραγματοποίηση άπογραφής όλων τών κατηγοριών 
τών χοίρων τής εκμετάλλευσης καί καθορισμό γιά καθεμιά 

άπό αυτές τοϋ αριθμού των ήδη πεθαμένων καί των υπό¬ 
πτων μόλυνσης. 

'Η κατάσταση τής ανωτέρω άπογραφής πρέπει νά ενη¬ 
μερώνεται συνέχεια με την καταχώρηση των νεογέννητων 
καί των πεθαμένων χοίρων, σε όλη τή διάρκεια τής έπιτή- 

ρησης· 

Τα στοιχεία τής άνωτέρω άπογραφής πρέπει νά βρίσκον¬ 
ται στη διάθεση των κτηνιατρικών καί λοιπών αρμόδιων αρ¬ 
χών, προκειμένου νά ελέγχονται σε κάθε επίσκεψη τής εκ¬ 
μετάλλευσης. 

β) Διατήρηση όλων τών χοίρων τής έκμετάλλευσης μέσα 
στους άρχικούς χώρους διαβίωσής τους ή περιορισμό αυτών 
σε άλλους χώρους, σε τρόπο πού νά εξασφαλίζει την απομό¬ 
νωσή τους. 

γ) Απαγόρευση τής εισόδου καί έξόδου χοίρων άπό την 
προαναφερθεΐσα εκμετάλλευση. 

'Η αρμόδια κτηνιατρική υπηρεσία, εφόσον κρίνει ότι είναι 
απαραίτητο, μπορεί : 

αα) Νά άπαγορεύσει τήν έξοδο καί άλλων ειδών ζώων 
πού βρίσκονται στήν εκμετάλλευση. 

ββ) Νά επιτρέψει τήν έξοδο, υπό κτηνιατρικό έλεγχο, χοί¬ 
ρων πού προορίζονται γιά άμεση σφαγή, εφόσον τά κρέατα 
τά όποια προέρχονται άπό τά ζώα αύτά δεν θά χρησιμοποιη¬ 
θούν γιά ένδοκοινοτικές συναλλαγές ώς νωπά κρέατα καί 
μέ τήν προϋπόθεση ότι ή ύπαρξη τής αρρώστιας δέν έχει έπι- 
βεβαιωθεΐ μέσα σέ χρονικό διάστημα 15 ήμερών άπό τήν έ¬ 
ναρξη τής έπιτήρησης. 

δ) Απαγόρευση τής έξόδου άπό τήν έκμετάλλευση, χω¬ 
ρίς άδεια τής άρμόδιας κτηνιατρικής άρχής : χοιρείων κρε¬ 
άτων, πτωμάτων χοίρων, ζωοτροφών, εργαλείων, σκευών, 
άπορριμμάτων πού μπορούν νά μεταδώσουν τήν άρρώστια, 
κάθε άλλου άντικειμένου, καθώς καί τής εισόδου καί έξόδου 
άπό αύτή προσώπων καί οχημάτων. 

ε) Επιβολή χρησιμοποίησης τών κατάλληλων απολυ¬ 
μαντικών ύλικών στις εισόδους καί έξόδους τών χώρων σταυ- 
λισμοΰ τών χοίρων, καθώς καί τής έκμετάλλευσης. 

στ) Πραγματοποίηση έπιζωοτολογικής έρευνας σύμφωνα 
μέ τά οριζόμενα άπό τά άρθρα 7 καί 8 τού Δ/τος αυτού. 

3. Τά υγειονομικά μέτρα τής προηγούμενης παραγράφου 
αίρονται όταν ή υπόνοια ύπαρξης τής άρρώστιας άρθεΐ έπί- 
σημα. 

"Αρθρο 5. 

1. Εφόσον ή παρουσία τής πανώλης τών χοίρων διαπι¬ 
στωθεί έπίσημα, ή αρμόδια κτηνιατρική άρχή, έκτος άπό τά 
υγειονομικά μέτρα πού λαμβάνει σύμφωνα μέ τις διατάξεις 
τής παρ. 2 τού άρθρου 4 τού Δ/τος αυτού, έπιβάλλει καί τά 
κατωτέρω μέτρα : 

α) Τήν, υπό έπίσημο κτηνιατρικό έλεγχο, άμεση θανά¬ 
τωση όλων τών χοίρων τής έκμετάλλευσης καί τήν κατα¬ 
στροφή τών πτωμάτων τους, παίρνοντας όλα τά άπαραί- 
τητα μέτρα ώστε νά άποτραπεϊ κάθε κίνδυνος διασποράς 
τού ιού τής άρρώστιας τόσο κατά τή μεταφορά όσο καί κατά 
τή θανάτωση καί καταστροφή τών πτωμάτων. 

β) Τήν άνεύρεση καί καταστροφή, ύπό έπίσημο κτηνιατρι¬ 
κό έλεγχο, κατά τρόπο πού νά άποκλείει τον κίνδυνο δια- 
σποράς τού ιού τής πανώλης τών χοίρων, τών κρεάτων τών 
χοίρων πού σφάχτηκαν στο διάστημα τής χρονικής περιό¬ 
δου πού μεσολάβησε μεταξύ τής πιθανής ήμερομηνίας ει¬ 
σβολής τής άρρώστιας στήν έκμετάλλευση καί έκείνης πού 
τέθηκαν σέ ισχύ τά κατά τά άνωτέρω, μέτρα. 

γ) Τήν καταστροφή τών πτωμάτων τών χοίρων πού βρί¬ 
σκονται στήν έκμετάλλευση, ύπό έπίσημο κτηνιατρικό έ¬ 
λεγχο καί κατά τρόπο πού νά άποκλείει τον κίνδυνο δια- 
σποράς τού ιού τής πανώλης τών χοίρων. 

δ) Τήν υποβολή σέ ειδική έπεξεργασία, προκειμένου νά 
διασφαλισθεΐ ή καταστροφή τού ιού τής πανώλης τών χοί¬ 
ρων, όλων τών ύλικών ή άπορριμμάτων τά όποια μπορούν 
νά Θεωρηθούν ώς μολυσμένα, καθώς καί τών ζωοτροφών 
καί τών ύπολειμμάτων τους. 


Ή έπεξεργασία αυτή διενεργεΐται σύμφωνα μέ τις οδη¬ 
γίες τού έξουσιοδοτημένου κτηνιάτρου. 

"Οσα άπό τά ύλικά, άπορρίμματα ή ύπολείμματα ζωοτρο¬ 
φών πού βρίσκονται στήν έκμετάλλευση, δέν μπορούν λόγω 
τής φύσης τους νά ύποστοΰν τήν άνωτέρω έπεξεργασία, άπο- 
λυμαίνονται ή καταστρέφονται. 

ε) Τον καθαρισμό καί άπολύμανση, σύμφωνα μέ τά ορι¬ 
ζόμενα άπό τις διατάξεις τού άρθρου 10 τού Δ/τος αυτού, 
τών έγκαταστάσεων σταυλισμοΰ τών χοίρων, τών οχημάτων 
πού χρησιμοποιήθηκαν γιά τή μεταφορά τών χοίρων, κα¬ 
θώς καί κάθε άλλου ύλικοΰ πού μπορεί νά είναι μολυσμένο 
άπό τον ίό τής πανώλης τών χοίρων. Οί άνωτέρω έργασίες 
έκτελοΰνται μετά τή μέ όποιοδήποτε τρόπο άπομάκρυνση 
τών χοίρων άπό τήν έκμετάλλευση. 

στ) Ή έπανεισαγωγή χοίρων στήν έκμετάλλευση έπι- 
τρέπεται μετά παρέλευση 15 τουλάχιστον ήμερών άπό τό τέ¬ 
λος τών έργασιών καθαρισμού καί άπολύμανσης, πού πρα¬ 
γματοποιήθηκαν σύμφωνα μέ τά οριζόμενα άπό τήν προη¬ 
γούμενη περίπτωση. 

ζ) Τήν πραγματοποίηση έπιζωοτολογικής έρευνας σύμ¬ 
φωνα μέ τά οριζόμενα άπό τις διατάξεις τών άρθρων 7 καί 8 
τού Δ/τος αυτού. 

2. Κατά παρέκκλιση τών περιπτώσεων α καί β τής παρ. 

1 τού άρθρου αύτοΰ μπορεί νά έπιτραπεί, ύπό έπίσημο διαρ¬ 
κή κτηνιατρικό έλεγχο, ή άπευθείας μεταφορά τών μή προσ- 
βλημένων καί μή ύποπτων μόλυνσης χοίρων τής έν λόγω 
έκμετάλλευσης προς καθορισμένες έξειδικευμένες έγκαταστά- 
σεις, μέ τήν προϋπόθεση ότι : 

α) Τά άνωτέρω ζώα θά σφαγοΰν άμέσως. 

β) Τά κρέατα τών άνωτέρω ζώων θά ύποστοΰν θερμική 
έπεξεργασία πού νά διασφαλίζει τήν καταστροφή τού ιού τής 
πανώλης τών χοίρων καί θά ληφθοΰν όλες οί άπαραίτητες 
προφυλάξεις γιά τήν άποφυγή έπαναμόλυνσης τώ>ν προϊόν¬ 
των πού έχουν ληφθεί κατ’ αυτόν τον τρόπο, άπαγορευο- 
μένης τής ένδοκοινοτικής διακίνησης τών προϊόντων αυτών. 

"Αρθρο 6. 

1. Σέ περιπτώσεις έκμεταλλεύσεων οί οποίες άποτελοΰν- 
ται άπό δύο ή περισσότερες χωριστές μονάδες παραγωγής, 
μπορούν οί άρμόδιες κτηνιατρικές άρχές, προκειμένου νά τε¬ 
λειώσει ή πάχυνση τών χοίρων, νά έξαιρέσουν άπό τήν έφαρ- 
μογή τών διατάξεων τών περιπτώσεων α καί β τής παρ. 1 
τού άρθρου 5, τις ύγιεΐς μονάδες παραγωγής χοίρων τών μο- 
λυσμένων έκμεταλλεύσεων. 

'Η κατά τά άνωτέρω παρέκκλιση παρέχεται μόνον έφόσον 
ό έξουσιοδοτημένος κτηνίατρος έχει διαπιστώσει ότι ή δομή, 
ή σπουδαιότητα τών μονάδων αυτών παραγωγής, καθώς καί 
οί έργασίες πού διενεργοΰνται σέ αύτές είναι τέτοιες, ώστε 
νά έπιτρέπουν τον πλήρη διαχωρισμό άπό πλευράς σταυλι- 
σμοΰ, διατήρησης καί διατροφής τών ζώων, σέ σημείο ώστε 
ό ιός τής άρρώστιας νά μή μπορεί νά μεταδοθεί άπό τή μία 
μονάδα παραγωγής στήν άλλη. 

2. Σέ περίπτωση κατά τήν όποια άποφασισθεΐ νά τηρη¬ 
θεί ή διαδικασία τής προηγούμενης παραγράφου, ή αρμόδια 
Δ/νση Κτηνιατρικής τού Υπουργείου Γεωργίας καθορίζει 
τις λεπτομέρειες έφαρμογής τών όριζομένων άπό τήν παρά¬ 
γραφο αύτή, σέ συνάρτηση μέ τις προσφερόμενες ύγειονο¬ 
μικές έγγυήσεις καί ενημερώνει σχετικά τήν Επιτροπή τών 
Ευρωπαϊκών Κοινοτήτων. 

"Αρθρο 7. 

'Η έπιζωοτολογική έρευνα άποβλέπει στή διαπίστωση : 

α) Τού χρονικού διαστήματος κατά τό οποίο ή άρρώστια 
ύπήρχε στήν έκμετάλλευση πριν άπό τή δήλωσή της. 

β) Τής πιθανής προέλευσης τής πανώλης τών χοίρων 
καί τού έντοπισμοΰ τυχόν άλλων έκμεταλλεύσεων τών οποίων 
οί χοίροι θά μπορούσαν νά έχουν μολυνθεΐ άπό τήν ίδια πηγή. 

γ) Τών μετακινήσεων άτόμων, οχημάτων, χοίρων, πτω¬ 
μάτων, κρεάτων ή άλλων ύλικών, τά όποια πιθανό νά έχουν 
μεταφέρει τον ίό άπό τή μολυσμένη έκμετάλλευση σέ 
άλλες υγιείς. 

Αρθρο 8. 

1. Θέτονται ύπό επίσημη επιτήρηση, κατά τά οριζόμενα 
από τις διατάξεις τής παρ. 3 τοϋ άρθρου αΰτοΰ, οΐ εκμεταλ¬ 
λεύσεις χοίρων για τις όποιες, ■ ό εξουσιοδοτημένος κτηνία-·. 
τρος διαπιστώνει ή κρίνει, σύμφωνα με επιβεβαιωμένες πλη¬ 
ροφορίες, ότι : 

α) Απ’ αυτές θά μπορούσε ή πανώλη των χοίρων νά έχει 
εισαχθεΐ στήν έκμετάλλευση πού καθορίζεται άπό τις διατά¬ 
ξεις τοϋ άρθρου 4 τοϋ Δ/τος αότοϋ, μέ τη μετακίνηση άτό- 
μων, χοίρων, οχημάτων, καθώς καί κάθε άλλου μέσου. 

β) Μπορεί ή πανώλη των χοίρων νά έχει μεταδοθεί σέ αυ¬ 
τές μέ τον τρόπο τής προηγούμενης περίπτωσης άπό την έκ¬ 
μετάλλευση πού καθορίζεται άπό τις διατάξεις τοϋ προανα- 
φερόμενου άρθρου. 

Τό μέτρο τής επίβλεψης αίρεται μόλις άποκλεισθεΐ επί¬ 
σημα ή παρουσία πανώλης των χοίρων στήν έκμετάλλευση 
τήν καθοριζόμενη άπό τις διατάξεις τοϋ άρθρου 4 τοϋ Δ/τος 
αΰτοΰ. 

γ) ’Από αυτές θά μπορούσε ή πανώλη των χοίρων νά έχει 
εισαχθεΐ στήν έκμετάλλευση τήν καθοριζόμενη άπό τις διατά¬ 
ξεις τοϋ άρθρου 5 τοϋ Δ/τος αΰτοΰ, μέ τον τρόπο τής περί¬ 
πτωσης α τής παραγράφου αυτής. 

2. Οΐ έκμεταλλεύσεις, στις όποιες ή άρρώστια μπορεί νά 
έχει εισαχθεΐ άπό τήν έκμετάλλευση πού καθορίζεται άπό τις 
διατάξεις τοϋ άρθρου 5 μέ τή μετακίνηση άτόμων, χοίρων, 
οχημάτων, καθώς καί κάθε άλλου μέσου, ΰπόκεινται στούς 
περιορισμούς των διατάξεων τοϋ άρθρου 4 τοϋ Δ/τος αΰτοΰ. 

3. 'Η θέση ύπό τήν έπίβλεψη ενός έξουσιοδοτημένου κτη¬ 
νιάτρου μιας έκμετάλλευσης χοίρων συνεπάγεται τήν άμεση 
διερεύνηση κάθε περιστατικού ΰποπτου πανώλης των χοί¬ 
ρων, τήν καταγραφή καί τόν έλεγχο μετακίνησης των χοί¬ 
ρων καί σέ δεδομένη περίπτωση τήν έφαρμογή τοΰ συνόλου 
ή μέρους των μέτρων πού προβλέπονται άπό τις διατάξεις 
τής παρ. 2 τοϋ άρθρου 4 τοΰ Δ/τος αΰτοΰ. 

4. "Οταν σέ μία έκμετάλλευση έχουν έπιβληθεΐ τά μέτρα 
πού προβλέπονται άπό τις διατάξεις των παραγράφων 1 καί 
2 τοΰ άρθρου αΰτοΰ, ή αρμόδια κτηνιατρική άρχή μπορεί 
νά έπιτρέψει τήν έξοδο άπό τήν έκμετάλλευση αΰτή χοίρων, 
άλλων άπό έκείνους οΐ όποιοι προκάλεσαν τή λήψη των μέ¬ 
τρων αύτών, προκειμένου νά μεταφερθοΰν ύπό έπίσημο κτη¬ 
νιατρικό έλεγχο, άπευθείας σέ σφαγείο γιά άμεση σφαγή. 

Πριν άπό τή χορήγηση τής άνωτέρω άδειας, ό έξουσιοδο- 
τημένος κτηνίατρος προβαίνει στήν έξέταση τοΰ χοίρειου 
πληθυσμού τής έκμετάλλευσης προς άποκλεισμό ύπαρξης 
υπόπτων πανώλης χοίρων μέσα σέ αΰτή. 

5. Οΐ αρμόδιες κτηνιατρικές άρχές μπορούν, εφόσον οΐ 
συνθήκες τό έπιτρέπουν, νά περιορίσουν τά υγειονομικά μέ¬ 
τρα πού προβλέπονται άπό τις παραγράφους 1 καί 2 τοΰ άρθρ. 
αΰτοΰ σέ τμήμα τής έκμετάλλευσης καί στούς χοίρους πού 
βρίσκονται μέσα σέ αυτό, έφόσον οΐ χοίροι αύτοί διατηρούνται 
καί διατρέφονται κάτω άπό συνθήκες έντελώς ξεχωριστές. 

Άρθρο 9. 

1. Έφόσον ή ύπαρξη τής πανώλης των χοίρων έπιβεβαι- 
ωθεΐ έπίσημα, οΐ αρμόδιες τοπικές κτηνιατρικές άρχές καθο¬ 
ρίζουν άμέσως μία ζώνη προστασίας γύρω άπό τή μολυσμένη 
έκμετάλλευση, άκτίνας τοΰλάχιστο 2 χιλιομέτρων. 

2. Μέσα στή ζώνη προστασίας λαμβάνονται τά άκόλουθα 
μέτρα : 

α) Απαγόρευση διακίνησης χοίρων στις δημόσιες ή ιδιω¬ 
τικές οδούς, μέ έξαίρεση τή μεταφορά τους ύπό διαμετακό¬ 
μιση (ΙΝ ΤΚΑΝ8ΙΤ). 

β) Απαγόρευση έξόδου των χοίρων άπό τήν έκμετάλ¬ 
λευση στήν οποία βρίσκονται, έκτος άπό τήν περίπτωση κατά 
τήν οποία οΐ άνωτέρω χοίροι μετακινούνται, ύπό έπίσιμη κτι- 
νιατρική έπίβλεψη, άπευθείας προς σφαγείο γιά άμεση σφαγή. 

'Η κατά τά άνωτέρω άδεια μετακίνησης των χοίρων χο¬ 
ρηγείται άπό τήν αρμόδια κτηνιατρική άρχή, μόνον έφόσον ή 
έξέταση πού πραγματοποιείται άπό τόν έξουσιοδοτημένο 
κτηνίατρο, σέ ολόκληρο τόν πληθυσμό τής έκμετάλλευσης, 


άποκλείει τήν ύπαρξη σέ αΰτή περιστατικών ύποπτων πανώ¬ 
λης των χοίρων. 

γ) Απαγόρευση τής μετακίνησης χοίρων προς οχεία. 

ό) Απαγόρευση πραγματοποίησης ζωοπανηγύρεων, έκ- 
θέσεων ή κάθε άλλης συνάθροισης χοίρων, συμπεριλαμβανο- 
μένης τής συγκέντρωσης καί διανομής χοίρων άπό τούς ζω¬ 
έμπορους. 

3. Τά μέτρα τής προηγούμενης παραγράφου διατηρούνται 
στή ζώνη προστασίας τοΰλάχιστο 15 ήμέρες μετά τή θανά¬ 
τωση καί καταστροφή των πτωμάτων όλων των χοίρων τής 
εκμετάλλευσης ή τής μονάδας παραγωγής πού καθορίζεται 
άπό τις διατάξεις τής παρ. 1 τοΰ άρθρου 6 τοΰ Δ/τος αΰτοΰ 
μέσα στις όποιες βρίσκονται μολυσμένα άπό τήν πανώλη των 
χοίρων ζώα καί έχουν πραγματοποιηθεί οΐ έργασίες τοΰ κα¬ 
θαρισμού καί άπολύμανσης πού προβλέπονται άπό τις διατά¬ 
ξεις τοΰ άρθρου 10 τοΰ Δ/τος αΰτοΰ. 

.4. Έφόσον τά άπαγορευτικά μέτρα, πού προβλέπονται 
άπό τις διατάξεις τής παρ. 2 τοΰ άρθρου αΰτοΰ, παρατείνον- 
ται πέρα τών 15 ήμερών, έπειδή έμφανίστηκαν νέα κρού¬ 
σματα καί δημιουργοΰνται προβλήματα σταυλισμοΰ τών χοί¬ 
ρων, μπορεί ή αρμόδια κτηνιατρική άρχή, γιά λόγους προ¬ 
στασίας τών ζώων, υστέρα άπό αιτιολογημένη αίτηση τοΰ ι¬ 
διοκτήτη, νά έπιτρέψει τήν έξοδο τών χοίρων πάχυνσης άπό 
έκμεταλλεύσεις πού βρίσκονται μέσα στή ζώνη προστασίας 
μέ τήν προϋπόθεση ότι : 

α) Ό έξουσιοδοτημένος κτηνίατρος διαπιστώνει τό βάσιμο 
τών έπικαλούμενων γεγονότων. · 

β)· Οΐ χοίροι έξετάζονται καί έφόσον βρεθοΰν υγιείς, μετα- 
φερονται άπευθείας στήν έκμετάλλευση προορισμού χωρίς 
νά έλθουν σέ έπαφή μέ άλλα ζώά, μέ οχήματα πού έχουν κα- 
θαρισθεΐ καί άπολυμανθεΐ πριν καί μετά τή χρησιμοποίησή 
τους. 

γ) 'Η έκμετάλλευση προορισμού βρίσκεται μέσα στή. 
ζώνη προστασίας ή σέ άπόσταση μικρότερη τών 20 χιλιο¬ 
μέτρων άπ’ αΰτή καί διαθέτει κατάλληλες έγκάταστάσεις 
σταυλισμοΰ τών χοίρων. 

δ) 'Η έκμετάλλευση προορισμού θέτεται, άμέσως μετά 
τήν άφιξη τών χοίρων σέ αυτή, ύπόέπίσημη κτηνιατρική έπι- 
τηρηση, μέ σκοπό τήν άμεση άνίχνευση κάθε περιστατικού 
ΰποπτου πανώλης καί τήν πραγματοποίηση τής άπογραφής 
καί τοΰ έλέγχου διακίνησης τών .χοίρων. 

Μπορεί έπίσης νά έπιτραπεΐ, ύπό τις προϋποθέσεις τών. 
περιπτώσεων α καί β τής παραγράφου αυτής, ή μεταφορά τών 
χοίρων έκτροφής μεταξύ δύο έκμεταλλεύσεων πού βρίσκονται 
μέσα στή ζώνη προστασίας. 

Τά μέτρα πού προβλέπονται άπό τήν περίπτωση δ τής παρα¬ 
γράφου αυτής διατηρούνται γιά τόσο χρονικό διάστημα, όσο.' 
καί τά προβλεπόμενα άπό τήν παράγραφο 3 τοΰ άρθρου αύ-' 
τοΰ γιά τή ζώνη προστασίας μέσα στήν οποία βρισκόταν ή 
έκμετάλλευση άπό τήν όποια προέρχονται οΐ χοίροι. 

Άρθρο 10. 

Οΐ άπολυμαντικές ούσίες πού χρησιμοποιούνται, καθώς 
καί οί πυκνότητές τους, έγκρίνονται μέ άπόφαση τής αρμό¬ 
διας κτηνιατρικής άρχής. 

Οΐ έργασίες τοΰ καθαρισμού καί τής άπολύμανσης πρα¬ 
γματοποιούνται σύμφωνα μέ τις οδηγίες τοΰ έξουσιοδημέ- 
νου κτηνιάτρου καί μέ τήν έπίβλεψη αΰτοΰ. 

Άρθρο 11. 

1. 'Η λήψη παθολογικών υλικών καί ό'ι έργαστηριακές έ- 
ξετάσεις πού άποσκοποΰν στήν έπιβεβαίωση ύπαρξης τής 
κλασσικής πανώλης τών χοίρων,· πραγματοποιούνται σύμ¬ 
φωνα μέ τις διατάξεις τοΰ παραρτήματος I τοΰ Δ/τος αύ- 
τοΰ. 

.2. 'Ο συντονισμός τών σταθεροτύπων καί τών μεθόδων 
διάγνωσης, πού καθορίζονται σέ κάθε έργαστήριο διάγνωσης - 
τής κλασσ'κής πανώλης τών χοίρων, άναθέτεται στο Κτη¬ 
νιατρικό Ινστιτούτο Λοιμωδών καί Παρασιτικών Νοση- 

μάτων τοϋ Υπουργείου Γεωργίας, το όποιο για τό σκοπό 
αυτόν : 

α) Μπορεί να χορηγεί στά έργαστήρια διάγνωσης τά 
όποια υποβάλλουν σχετική αίτηση, τά απαραίτητα άντιδρα- 
στήρια για τη διάγνωση. 

β) Ελέγχει την ποιότητα όλων των άντιδραστηρίων πού 
χρησιμοποιούνται. 

γ) Όργανώνει κατά περιόδους συγκριτικές δοκιμές. 

δ) Διατηρεί απομονωμένους ιούς τής πανώλης των χοί¬ 
ρων οι όποιοι προέρχονται άπό διαπιστωμένες περιπτώσεις. 

Τό άνωτέρω Ινστιτούτο συνεργάζεται καί μέ τά άντί- 
στοιχα Εθνικά Έργαστήρια των ύπόλοιπων Κρατών μελών 
της Ευρωπαϊκής Οικονομικής Κοινότητας, διά μέσου ένός 
Εργαστηρίου συντονισμού, τό όποιο ορίζεται άπό την Κοι¬ 
νότητα. 

"Αρθρο 12. 

'Η Νομαρχιακού έπιπέδου κτηνιατρική άρχή, μόλις έμ- 
φανιστεϊ ή άρρώστια, ένημερώνει τήν άρμόδια Δ/νση Κτη¬ 
νιατρικής του 'Τπουργείου Γεωργίας, μεταδίδοντας σέ αύτή 
τις πληροφορίες πού περιέχονται στο παράρτημα II τού Δ/ 
τος αυτού. 

'Η άνωτέρω υπηρεσία στή συνέχεια, παρέχει τις πληρο¬ 
φορίες αυτές στήν Επιτροπή καί τά άλλα Κράτη μέλη τής 
Εύρωπαϊκής Οικονομικής Κοινότητας, μέσα στήν προθε¬ 
σμία πού ορίζεται άπό τό άνωτέρω Παράρτημα. 

"Αρθρο 13. 

1. Οί χοίροι, προκειμένου νά μεταφερθοΰν έ'ξω άπό τήν 
έκμετάλλλευση στήν οποία έκτρέφονται, σημαίνοντα! μέ έπί- 
σημη σήμανση πού ορίζεται άπό τό 'Τπουργεΐο Γεωργίας, 
προκειμένου νά καθορίζεται άμέσως ή εκμετάλλευση κατα¬ 
γωγής ή προέλευσης, καθώς καί ή μετακίνηση τών ζώων, 
χωρίς νά άποκλείεται ό καθορισμός καί άλλων μέσων δια¬ 
πίστωσης τών άνωτέρω στοιχείων. 

■ 2. Κάθε ιδιώτης πού άσχολεϊται μέ τή μεταφορά ή εμπο¬ 
ρία. χοίρων, είναι υποχρεωμένος νά παρέχει στις αρμόδιες 
κτηνιατρικές άρχές κάθε πληροφορία σχετική μέ τή διακί¬ 
νηση ή εμπορία χοίρων τις όποιες πραγματοποίησε καί νά 
προσκομίζει τά άπαραίτητα στοιχεία γιά τήν άπόδειξή τους. 

3. Τήν άνωτέρω υποχρέωση έχει καί κάθε κάτοχος χοί¬ 
ρων σέ δ,τι άφορά τήν εισαγωγή καί έξαγωγή χοίρων άπό 
τήν έκμετάλλευσή του. 

"Αρθρο 14. 

1. Απαγορεύεται ή χρήση ορρού ή ορρού καί έμβολίου 
γιά τήν άνοσοποίηση τών χοίρων στήν κλασσική πανώλη τών 
χοίρων. 

2. Τά εΐσαγόμενα άπό τρίτες χώρες άντιπανωλικά εμβό¬ 
λια πρέπει νά πληρούν τις ίδιες προδιαγραφές τών έμβολίων 
τών Κρατών μελών καί νά τύχουν τής έγκρισης καί τού ελέγ¬ 
χου τού 'Τπουργείου Γεωργίας. 

3. Εφόσον ή πανώλη τών χοίρων διαπιστωθεί σέ μία 
έκμετάλλευσή ή μία μονάδα παραγωγής, μπορεί νά ληφθούν 
καί τά κατωτέρω συμπληρωματικά μέτρα : 

α) 'Ο έμβολιασμός τών χοίρων καί τών άλλων μονάδων 
παραγωγής ή τών άπειλουμένων άπό τή μόλυνση εκμεταλ¬ 
λεύσεων πού βρίσκονται μέσα στήν εδαφική περιοχή πού 
καθορίζεται άπό τήν άρμόδια κτηνιατρική άρχή. 

β) Μέ τήν επιφύλαξη των ΐσχυουσών διατάξεων, εφόσον 
αύτές προβλέπουν τον προληπτικό εμβολιασμό τών χοί¬ 
ρων κατά τής πανώλης, είτε σέ δλη τήν επικράτεια, είτε σέ 
τμήμα αυτής, δταν ό εμβολιασμός τής προηγούμενης πε¬ 
ρίπτωσης έχει έφαρμοσθεϊ σέ δλες τις κατηγορίες τών χοί¬ 
ρων, ή άπαγόρευση τής μετακίνησης καί τών χοιρομητέρων 
πού έχουν έμβολιασθεϊ καί βρίσκονται σέ ήλικία άναπαραγω- 
γής άπό τήν περιοχή δπου έχει ένεργηθεΐ ό έμβολιασμός. 'Η 
μετακίνηση αυτών έπιτρέπεται μόνο γιά νά οδηγηθούν στο 
σφαγείο γιά άμεση σφαγή. 


4. Οί χοίροι πού έμβολιάζονται σημαίνονται άπό τις 
αρμόδιες κτηνιατρικές άρχές μέ σήμανση διάρκειας, σύμ¬ 
φωνα μέ τή διαδικασία πού καθορίζεται άπό τό άρθρο 13 τού 
Διατάγματος αυτού. 

"Αρθρο 15. 

1. Απαγορεύεται ή χρησιμοποίηση άπορριμμάτων καί 
υπολειμμάτων τροφών πού προέρχονται άπό οχήματα, σιδη¬ 
ροδρομικούς συρμούς, πλοία καί άεροπλάνα, τά όποια πρα¬ 
γματοποιούν διεθνείς μεταφορές. 

Τά άπορρίματα ή ύπολείμμματα τών άνωτέρω μέσων με¬ 
ταφοράς, άφοΰ συγκεντρωθούν στούς τελικούς σταθμούς τών 
οχημάτων ή τών σιδηροδρόμων, καθώς καί στούς λιμένες ή 
άερολιμένες, καταστρέφονται μέ φωτιά, ύπό τον έλεγχο 
έξουσιοδοτημένου κτηνιάτρου. 

2. Τά άπορρίμματα πού δέν υπάγονται στήν άνωτέρω 
παράγραφο, γιά νά χρησιμοποιηθούν στή διατροφή τών χοί¬ 
ρων, πρέπει νά ύποστοΰν προηγουμένως κατάλληλη θερμική 
έπεξεργασία άποστείρωσης μέσα σέ ειδικό γι’ αυτό κΐάβανο. 
Βασική άρχή λειτουργίας τού κλιβάνου είναι ή άποστείρωση 
τών άπορριμμάτων μέ δίοδο έλεύθερου άτμοΰ καί μέ σύγχρονη 
μηχανική άνάδευσή τους. 

'Η έπεξεργασία θεωρείται πλήρης έφόσον ή έπίδραση τής 
θερμότητας στο ύπό έξυγίανση υλικό, διαρκέσει γιά 60' τής 
ώρας καί σέ θερμοκρασία 100° Ο τό λιγότερο. 

Τά άπορρίμματα πού έξυγιάνθηκαν κατά τον τρόπο αυτόν 
χρησιμοποιούνται άποκλειστικά γιά διατροφή τών χοίρων πά¬ 
χυνσης. Οί χοίροι πού έχουν έκτραφεΐ.μέ άπορρίμματα δέν 
μπορούν νά μετακινηθούν άπό τήν έκμετάλλευσή, παρά μόνο 
γιά νά μεταφερθοΰν γιά σφαγή. 

'Η άρμόδια κτηνιατρική άρχή μπορεί νά έπιτρέψει τή 
χρησιμοποίηση άπορριμμάτων πού έξυγιάνθηκαν γιά δια¬ 
τροφή καί άλλων κατηγοριών χοίρων, μέ τήν προϋπόθεση 
ότι, όλοι οί χοίροι τής έκμετάλλευσης πού χρησιμοποιεί αυτά, 
δέν θά μετακινούνται άπό τήν εκμετάλλευση παρά μόνο 
γιά σφαγή. 

3. 'Η συλλογή τών άπορρψ,μάτων, ή διακίνηση καί ή 
θερμική τους έπεξεργασία πραγματοποιείται υστέρα άπό 
άδεια τών κατά τόπους κτηνιατρικών άρχών. 'Η μεταφορά 
τών άπορριμμάτων πραγματοποιείται μέ οχήματα ή πε¬ 
ριέκτες πού έχουν κατασκευασθεΐ κατά τέτοιο τρόπο ώστε 
νά άποκλείεται ή διαρροή ή ή διασπορά τους κατά τή διάρ¬ 
κεια τής μεταφοράς. 

Τά οχήματα καί οί περιέκτες πού χρησιμοποιούνται γιά 
τή μεταφορά τών άνωτέρω άπορριμμάτων καθαρίζονται 
καί άπολυμαίνονται σύμφωνα μέ τις οδηγίες τής αρμόδιας 
κτηνιατρικής άρχής. 

4. 'Η άδεια έξυγίανσης τών άπορριμμάτων τής παραγράφου 
3 τού άρθρου αυτού χορηγείται έφόσον πληροΰνται οί 
άκόλουθες προϋποθέσεις : 

α) 'Η έκμετάλλευσή διαθέτει κατάλληλο οίκημα τέτοιας 
κατασκευής, ώστε νά διαχωρίζεται τελείως ό χώρος τών 
άπορριμμάτων πού δέν έξυγιάνθηκαν άπό τό χώρο τών 
άπορριμμάτων πού έξυγιάνθηκαν, καί 

β) 'Ο χώρος άποθήκευσης τών άπορριμμάτων πού δέν 
έξυγιάνθηκαν καί ό χώρος εξυγίανσής τους είναι τέτοιας 
κατασκευής ώστε νά είναι εύκολος ό καθαρισμός καί ή 
άπολύμανσή τους. 

5. Τά άπορρίμματα πού συλλέγονται σύμφωνα μέ τις 
διατάξεις τής παρ.3 δέν μπορεί νά χρησιμοποιηθούν παρά μόνο 
άπό τήν εκμετάλλευση μέσα στήν όποια έχουν ύποστεΐ τή 
θερμική έπεξεργασία. 

'Η άρμόδια κτηνιατρική άρχή μπορεί νά δίδει άδεια 
έξυγίανσης τών άπορριμμάτων σέ ειδικές έγκαταστάσεις 
κατάλληλα έξοπλισμένες μέσα στις όποιες δέν διατρέφονται 
ζώα καί οί όποιες ΐιπόκεινται σέ ε'πίσημο κτηνιατρικό έλεγχο. 

Στήν περίπτωση αύτήι, τά άπορρίμματα που έξυγιάνθηκαν μέ 
θερμική επεξεργασία μπορεί, κατ’ εξαίρεση τής παρ. 2 τοΰ 
άράΙρου αυτού, νά χρησιμοποιηθούν! γιά διατροφή καί άλλων 
χοίρων έκτος άπό τους προερχόμενους γιά πάχυνση, μέ τήν 

προϋπόθεση οτι ή διανομή τοος και ή χρησιμοποίησή τους 
$·ά π·ραγμ*τΰπ | 5κίται ύπο τον έλεγχο των κτηνιατρικών αρ¬ 
χών, λαμβανομενων όλων των υγειονομικών μέτρων προς 
άποφυγή ίδιβηκηράς. τκ» ΐοδ τής χανώλκις Των χοίρων. 

6. 'Η άδεια τής παρ. 3 του άρθρου αύτοΰ δεν απαιτείται 
για τις έκμεταλλεύσεις πού χρησιμοποιούν τά δικά τους 
άπορρίμματα για τή διατροφή των χοίρων τους μέ την 
προϋπόθεση ότι τά άπορρίμματα αύτά υποβλήθηκαν σέ 
θερμική επεξεργασία μέ τέτοιο τρόπο ώστε νά εξασφαλί¬ 
ζεται ή καταστροφή τού ιού τής πανώλης των χοίρων. 

7. Γιά θέματα πού άφοροΰν τά άπορρίμματα καί τήν 
έξυγίανση αυτών καί τά όποια δεν ρυθμίζονται άπό τό. 
άρθρο αυτό εφαρμόζονται οί ίσχύουσες κάθε φορά γι’ αύτά 
υγειονομικές διατάξεις. 

Αρθρο 16. 

Ποινικές Διατάξεις. 

Οί παραβάτες των διατάξεων τοϋ Διατάγματος αύτοΰ 
τιμωρούνται σύμφωνα μέ τις διατάξεις τού άρθρου μόνου 
τοϋ Α.Ν. άπό 23.1.1936. 

ΠΑΡΑΡΤΗΜΑ I 

Μέθοδοι διάγνωσης πού χρησιμοποιούνται γιά τήν εργαστη¬ 
ριακή έπιβεβαίωση τής πανώλης των χοίρων. 

Οί άκόλουθες οδηγίες, σταθερότυπα καί ελάχιστα κρι¬ 
τήρια εφαρμόζονται στις μεθόδους διάγνωσης. 

Τό Κτηνιατρικό Ινστιτούτο Αοιμωδών καί Παρασιτικών 
Νοσημάτων καθορίζει τά υλικά καί τις χρησιμοποιούμενες 
μεθόδους γιά τή διάγνωση τής πανώλης των χοίρων. 

Α' Λήψη των άναγκαίων γιά τή διάγνωση υλικών. 

1. Οί ιστοί άμυγδαλών θεωρούνται ως άπαραίτητοι 
γιά τήν άπομόνωση τού ιού καί τήν άνίχνευση τοϋ άντιγό- 
νου. Όμοίως δείγματα νεφρού, σπλήνας καί ειλεού καθώς 
έπίσης γναθιαΐα καί μεσεντέρια λεμφογάγγλια πρέπει νά 
λαμβάνονται άπαραίτητα γιά τον ϊδιο σκοπό. 

Κάθε δείγμα ιστού πού έχει ληφθεΐ, πρέπει νά συσκευά¬ 
ζεται χωριστά μέσα σέ σάκκο άπό πλαστική ύλη καί νά 
σημαίνεται χαρακτηριζόμενο κατάλληλα. Τά δείγματα πρέπει 
νά μεταφέρονται καί νά διατηρούνται μέσα σέ στεγανά δο¬ 
χεία. Τά υλικά αύτά δεν πρέπει, νά καταψύχονται άλλά νά 
διατηρούνται στή θερμοκρασία τού ψυγείου καί νά χρη¬ 
σιμοποιούνται χωρίς καθυστέρηση. 

2. α) Γιά τήν άπομόνωση τού ιού πρέπει νά συλλέγονται 
δείγματα αίματος άπό χοίρους πού έχουν πυρετό ή πα¬ 
ρουσιάζουν άλλα έκδηλα συμπτώματα τής άρρώστιας. Γιά 
τον σκοπό αύτόν πρέπει νά χρησιμοποιούνται άποστειρω- 
μένοι δοκιμαστικοί σωλήνες, μή κυτταροτοξικοί, τά δέ 
δείγματα νά διατηρούνται σέ νωπή ■ κατάσταση, κατά προ¬ 
τίμηση στή θερμοκρασία τού ψυγείου καί νά χρησιμοποιούνται 
χωρίς καθυστέρηση άπό τό εργαστήριο. 

β) Δείγματα αίματος μπορεί νά λαμβάνονται άπό 
ύποπτους χοίρους γιά τήν άπομόνωση τού ιού άπό τά λευκο¬ 
κύτταρα. 

'Η πήξη τοϋ αίματος μπορεί νά άποφευχθεί μέ τήν 
προσθήκη ΑΕϋΤ (ΑΠΟΕ ΕΤΗΤΕΕΝΕ ΌΙΑΜΙΝΕ 
ΤΕΤΚΑΟΕΤΚ^υΕ : 8ΕΕ Ι3Ε 500ΙΙΙΜ - αίθύλενο διά- 
μηνυ τετραοξικό οξύ : άλας νατρίου). 

Τά δείγματα πρέπει νά διατηρούνται σέ θερμοκρασία 
ψυγείου (+4° 0) καί νά χρησιμοποιούνται άπό τό έργαστή- 
ριο μέσα σέ δύο ήμέρες. 

Τά δείγματα αίματος πού προορίζονται γιά τήν άνίχνευση 
άντισωμάτων, ως υποβοηθητικών στοιχείουν, γιά τή 
διάγνωση τών κλινικών εστιών, καί τήν επιτήρηση πρέπει 
νά λαμβάνονται άπό ζώα πού βρίσκονται στο στάδιο τής 
άνάρρωσης άπό ύποπτη λοίμωξη καί άπό χοιρομητέρες 
πού βεβαιωμένα ήλθαν σέ επαφή μέ προσβλημένα ή ύποπτα 
ζώα τής εκμετάλλευσης. Στις ύποπτες εκμεταλλεύσεις έν-"· 
δείκνυται ή λήψη δειγμάτων άπό 6λα τά ύποπτα ζώα ή 
άπό αύτά πού ήλθαν σέ επαφή μέ τά μολυσμένα ή ύποπτα 


ζώα, όταν ό άριθμός τους δέν υπερβαίνει τά 20, καθώς καί 
άπό τό 25% τών υπόλοιπων, δταν ό άριθμός τους υπερβαίνει 
τά 20. 

Γιά νά διασφαλισθεΐ μεγαλύτερη πιθανότητα άνίχνευσης 
τών άντισιομάτων πού παράχθηκαν άπό τήν επίδραση τού ιού 
τής πανώλης τών χοίρων, πρέπει νά λαμβάνονται δείγματα 
άπ’ ύλες τις μονάδες τής έκμετάλλευσης στο στάδιο αύτό. 

Εφόσον έχει πραγματοποιηθεί επίσημα εμβολιασμός 
δέν πρέπει νά έπιχειρεΐται ή ύρρολογική διάγνωση. 

Β' Εργαστηριακή διάγνωση τής πανώλης τών χοίρων. 

'Η εργαστηριακή διάγνωση τής πανώλης τών χοίρων 
βασίζεται στήν άνίχνευση τού ΐικοΰ άντιγόνου στους ιστούς 
πού άναφέρονται στήν παράγραφο ΙΑ. τού Παραρτήματος 
αυτού. 

Σέ περίπτο^ση κατά τήν οποία τά άποτελέσματα είναι 
άμφίβολα ή είναι άρνητικά,οί δοκιμές πρέπει νά έπαναληφθοϋν 
στά ίδια δείγματα. Συμπληρωματικά δείγματα, πρέπει νά 
λαμβάνονται, εφόσον είναι δυνατό, άπό τά ίδια ζώα. 

■'Η άπομόνωση τού ίου επιβάλλεται νά πραγματοποιείται, 
έφόσον έπιτεύχθηκαν άποτελέσματα άμφίβολα ή άρνητικά 
άπό υλικά τά όποια προέρχονται είτε άπό ζώα ύποπτα, 
προσβολής άπό τήν πανώλη τών χοίρων, είτε άπό εκμεταλ¬ 
λεύσεις πού είχαν έλθει σέ επαφή μέ'περιπτώσεις πανώλης 
τών χοίρων. 

Στήν περίπτωη αυτή, έφόσον δέν υπήρξε δυνατότητα 
άνίχνευσης τού ΐικοΰ άντιγόνου ή άπομόνωσης τοϋ ιού πρέπει 
νά πραγματοποιούνται δοκιμασίες άνίχνευσης τών έξου- 
δετερωτικών άντισωμάτων σέ δείγματα αίματος πού προέρ¬ 
χονται άπό ζώα πού έχουν έξακριβωμένα άποθεραπευθεί 
καί άπό ζώα πού έχουν φανερά έκτεθεΐ στή μόλυνση. 

Τά υλικά, οί μέθοδοι καί τά κριτήρια διάγνωσης κα¬ 
θορίζονται άπό τό Ινστιτούτο Λοιμωδών καί Παρασιτικών 
Νοσημάτων. 

1. Άνίχνευση τού ΐικοΰ άντιγόνου : 

Γιά τήν άνίχνευση τού ΐικοΰ άντιγόνου στους ιστούς 
εξετάζονται, μέ τή δοκιμή τού άμεσου άνοσοφθορισμοΰ, λεπτές 
τομές ( μέχρι 5 μικρά) άμυγδαλών καί άλλων οργάνων πού 
άναφέρονται στήν παρ. ΙΑ τού Παραρτήματος αύτοΰ σέ 
ψυκτικό μικροτόμο. ί 

Γιά τό δοκιμή τού άμεσου άνοσοφθορισμοΰ πρέπει νά 
τηρούνται οί άκόλουθες προδιαγραφές : . 

α)· Παρασκευή ενός ύπερανόσου ορρού άπό χοίρους 
άπόλυτα υγιείς ή άπό χοίρους πού δέν έχουν άντισώματα 
ικανά νά άλλοιώσουν τήν ειδικότητα καί τήν ποιότητα τής 
αντίδρασης. 

β) 'Η συζευγμένη μέ τήν φλουοροσκεΐνη άνοσοσφαιρίνη,' 
πού παράχθηκε άπό τον ύπεράνοσο ορρό τής πανώλης τών 
χοίρων σύμφωνα μέ τήν άνωτέρω περίπτωση α, πρέπει νά 
έχει ελάχιστο τίτλο δραστικότητας 1/20 καθοριζόμενο στις 
μολυσμένες άπό τον ΐό τής πανώλης τών χοίρων κυτταρο- 
καλλιέργειες καί έπιβεβαιούμενο μέ δοκιμές έλέγχου έπί 
τομών ιστών. 

'Η άραίωση εργασίας τοϋ συζεύγματος πρέπει νά συν¬ 
δυάζει ένα μέγιστο λαμπρότητας μέ ελάχιστη δυνατότητα 
χρωματισμού τού πεδίου. 

γ) Κάθε ειδικός κυτταροπλασματικός φθορισμός ενός 
δείγματος χαρακτηρίζεται ώς θετική άντίδραση γιά τήν 
πανώλη τών χοίρων. Σέ περίπτωση άμφιβολίας. τά άπο¬ 
τελέσματα πρέπει νά επιβεβαιωθούν μέ τήν άπομόνωση τού 
ιού έπί ' κυτταροκαλλιεργειών. 

δ) Έάν υπάρξει υποψία δτι 6 φθορισμός πού άνιχνεύθηκε 
οφείλεται στον έμβολιακό ίό ή έκμετάλλευση πρέπει νά 
χαρακτηρισθεΐ ώς ύποπτη γιά τόσο χρονικό διάστημα δσο ή 
αρμόδια κτηνιατρική άρχή άποφασίζει. 

2. Απομόνωση καί ταυτοποίηση τού ιού σέ ιστοκαλ¬ 
λιέργειες. 

α) 'Η άπομόνωση τού ιού άπό δείγματα ιστών διενερ- 
γεΐται σέ εύαίσθητες κυτταροκαλλιέργειες (ΡΚ15) ή σέ 
κυτταρικές γραμμές πού παρουσιάζουν άνάλογη εύαισθησία. 
Οί καλλιέργειες αύτές πραγματοποιούνται έπί καλυπτρίδων 

οι οποίες ενοφθαλμίζονται μέ εναιώρημα 10% δπως πρέπει 
παρασκευασμένο άπδ ιστούς τοϋ ύποπτου ζώου. Αρχί¬ 
ζοντας άπό ένα εναιώρημα 10% οί καλλιέργειες πρέπει νά 
χρωματίζονται καί νά έξετάζονται για την ανίχνευση του 
ειδικού κυτταροπλασματικοΰ φθορισμοΰ σε χρονικά δια| 
στηματα 24 έως 72 ωρών άπο την ώρα τοϋ ενοφθαλμι¬ 
σμού. 

β) Η απομόνωση του ϊοΰ άπο δείγματα αίματος πού 
έχουν ληφθεϊ και έπεξεργασθεΐ σύμφωνα μέ την περίπτωση 
β της παραγράφου 2.4 διενεργεΐται μέ ενοφθαλμισμό εύαί- 
σθητων κυτταροκαλλιεργειών σύμφωνα μέ τη μέθοδο πού 
περιγράφτηκε στην περίπτωση α ή β της παρ. 2.4 

Οί καλλιέργειες αύτές πρέπει νά ένοφθαλμίζονται μέ 
εναιώρημα «ΒΟΈΡΥ 00 ΑΤ» πού άποκαταστάθηκε στον 
άρχικό όγκο τοϋ αίματος. 

Σέ περίπτωση δειγμάτων όρροΰ οί κυτταροκαλλιέργειες 
πρέπει νά ένοφθαλμίζονται μέ άραίωση πού δεν υπερβαίνει 
τό 20% τοϋ ύπό έλεγχο όρροΰ. 

Γ' Ανίχνευση άντισωμάτων πού παράχθηκαν ύπό την 
έπίδραση τοϋ ϊοΰ της πανώλης των χοίρων στά δείγματα αί¬ 
ματος. 

1. 'Η άνίχνευση των έξουδετερωτικών άντισωμάτων 
άπο τά δείγματα αίματος διενεργεΐται για υποβοήθηση τής 
κλινικής διάγνωσης τής πανώλης των χοίρων σέ έκμεταλ- 
λεύσεις στις όποιες βρίσκονται χοίροι πού παρουσιάζουν 
κλινικά συμπτώματα τής άρρώστιας ή πού υπάρχει υπό¬ 
νοια ότι ήλθαν σέ επαφή μέ μολυσμένους χοίρους. 

'Η κατά τά άνωτέρω μέθοδος μπορεί έπίσης νά έφαρμο- 
σθεΐ για την παρακολούθηση ορισμένων έκμεταλλεύσεων 
, ή μέσα στά πλαίσια τοϋ ελέγχου έκτροφών άγνωστης υγιεινής 
κατάστασης. 

Στις περιπτθύσεις αύτές τά δείγματα αίματος υποβάλ¬ 
λονται σέ μία έγκεκριμένη δοκιμή. 

2. Έγκρίνεται ή χρησιμοποίηση των άκολούθων δοκιμών 
πού στηρίζονται στις τεχνικές τοϋ άμεσου άνοσοφθορισμοΰ 
καί διενεργοΰνται παρουσία μαρτύρων όρροΰ θετικών καί 
άρνητικών. 

α) Δοκιμή μείωσης τών πλακών (Τ.Κ.Ρ.) 

'Η δοκιμή αυτή στηρίζεται στή μέθοδο μέτρησης έπί 
μικροπλακών. 

Ύποτριπλάσιες άρραιώσεις τοΰ όρροΰ (άρχίζοντας 
άπο τό 1/20) ελέγχονται σέ σχέση προς ίσο όγκο έναιωρή- 
ματος ϊοΰ ό όποιος περιέχει 300 μέ 1000 μονάδες σχημα- 
τισμοΰ πλακών (ΌΡΡ) ένός λοιμογόνου στελέχους τοΰ ϊοΰ 
τής πανώλης τών χοίρων χρησιμοποιώντας τουλάχιστο δύο 
μονόστιβες κυτταροκαλλιέργειες άνά άραίωση. 

Τά άποτελέσματα έκφράζονται ύπό μορφή τίτλου μείωσης 
τών πλακών, δηλαδή τό άντίστροφο τής άραίωσης τοΰ όρροΰ 
πού έλαττώνει κατά 90% τον άριθμό τών φθοριζουσών 
εστιών συγκριτικά μέ τήν άραίωση 1/20 του άρνητικοΰ όρροΰ 
μάρτυρα». 

Οί τίτλοι προσδιορίζονται γραφικά 

β) Δοκιμή τοΰ δείκτου έξουδετέρωσης (ΙΝ) 

'Η δοκιμή αυτή στηρίζεται στή μέθοδο μέτρησης έπί 
μικροπλακών 

Μία άραίωση ή όποια τιτλοποιεΐται έπί κυτταροκαλλιερ- 
γειών παρουσία ίσου όγκου μιας άραίωσης 1/20 τοΰ όρροΰ. 
Απαιτοΰνται τουλάχιστο δύο μονόστιβες κυτταροκαλλιέρ- 
γειες γιά κάθε δεκαδική λογαριθμική (λογ. 10) άραίωση 
τοΰ έναιωρήματος ϊοΰ. Ό βαθμός έξουδετερωτικής ικα¬ 
νότητας έκφράζεται ως ή διαφορά μεταξύ τοΰ λοιμογόνου 
τίτλου παρουσία άραίωσης 1/20 τοΰ γνωστοΰ άρνητικοΰ 
ορροΰ καί τοΰ τίτλου τοΰ ίδιου ιικοΰ έναιωρήματος παρουσία 
τοΰ ύποπτου όρροΰ. 'Η διαφορά αυτή είναι ό δείκτης έξου- 
δετέρ ιυσης καί έκφράζεται μέ λογαριθμική μορφή. 

γ) Δοκιμή έξουδετέρωσης τοΰ ϊοΰ καί άνοσοφθορισμοΰ 

(ΤΝΕΙ) 


'Η δοκιμή αύτή στηρίζεται στον καθορισμό τοΰ τίτλου 

5°% 

Καλλιέργειες ένοφθαλμίζονται μέ σταθερές ποσότητες 
ϊοΰ, ύστερα άπό έπούαση αύτοΰ παρουσία όρροΰ καί τά 
άποτελέσματα βασίζονται στήν άπουσία κάθε εϊδικοΰ κυτ- 
ταροπλασματικοΰ φθορισμοΰ. 

Οί ορροί αραιώνονται 1/5 όταν πρόκειται γιά προκαταρ¬ 
κτική έξέταση διαλογής. 

Ετοιμάζονται ύποδιπλάσιες άραιώσεις όρροΰ άρχίζοντας 
άπό 1/5, όταν μία πλήρηε τιτλοποίηση είναι άπαραίτητη. 
Κάθε άραίωση άναμιγνύεται μέ ίσο όγκο έναιωρήματος 
τοΰ ϊοΰ ό όποιος περιέχει 100 έως 200 λοι μογόνες δόσεις 
(ΤΟΙϋ 50). Δύο καλλιέργειες κατά έλάχιστο χρησιμο¬ 
ποιούνται γιά κάθε άραίωση. Τά άποτελέσματα τής δοκιμής 
αυτής εκφράζονται μέ τό άντίστροφο τής άραίωσης στήν 
όποια τό μισό τών ένοφθαλμιζόμενων κυτταροκαλλιεργειών 
έμφανίζει ειδικό φθορισμό. Τίτλοι μεταξύ δύο άραιώσεών 
έξάγονται μέ υπολογισμό. 

Δ' Αξιολόγηση άποτελεσμάτων τών έργαστηριακών δο¬ 
κιμών. 


1. 'Η άνίχνευση τής παρουσίας ϊικοΰ άντιγόνου στούς 
ιστούς οργάνων ή ή άπομόνωση τοΰ ϊοΰ άπό τά δείγματα 
ιστών, άκολουθώντας τις τεχνικές πού καθορίσθηκαν στις 
παραγράφους 1Β καί 2Β τοΰ παραρτήματος αύτοΰ πρέπει 
ν’ άποτελοΰν τή βάση τής έπιβεβαίωσης ύπαρξης τής άρ- 
ρώστιας, έκτος αν άποδειχθεΐ ότι πρόκειται γιά άντίδραση 
πού οφείλεται σέ έμβολιακό ϊό, σύμφωνα μέ τήν περίπτω¬ 
ση δ τής παρ. 1Β. 


2. Μετά τήν άνίχνευση άντισωμάτων τά όποια άντιδροΰν 
προς τον ϊό τής πανώλης τών χοίρων, τό ποίμνιο προέλευσης 
τών δειγμάτων θεωρείται ύποπτο καί διενεργοΰνται οί 
κατωτέρω δοκιμές: 


α) Γιά τό σκοπό άρσης κάθε υπόνοιας πανώλης τών 
χοίρων πού προέκυψε άπό τήν άνίχνευση άντισωμάτων 
έφαρμόζεται ή μέ στοιχείο Ε δοκιμή προς διαφοροποίηση 
μεταξύ τών άντισωμάτων: 

αα) εκείνων τά όποια άντιδροΰν προς τον ϊό τής πανώλης 
τών χοίρων καί τά όποια πιθανά νά έχουν παραχθεΐ μέ τήν 
έπίδραση τοΰ ϊοΰ τής διάρροιας άπό ϊό τών βοοειδών, καί 
ββ) εκείνων τά όποια οφείλονται σέ αυτόν τοΰτο τον 
ϊό τής πανώλης τών χοίρων. 

“Ολα τά άρχικά δείγματα έπανεξετάζονται μέ τήν δια¬ 
φορική δοκιμή. 

β) Έάν άπό τήν πρώτη διαφορική δοκιμή δέν αίρεται 
ή υποψία, πραγματοποιείται μία νέα δοκιμή έπειτα άπό 
χρονικό διάστημα 30 ήμερών, μέ σκοπό τήν παρακολούθηση 
ένδεχόμενης έπέκτασης τής μόλυνσης. Στις ύποπτες έκμε- 
ταλλεύσεις τά δείγματα συλλέγονται άπό τά πρώτα 20 
ζώα καί άπό τό 25% τών υπόλοιπων. 

3. Ερμηνεία τών άποτελεσμάτων τών όρρολογικών εξε¬ 
τάσεων : 


α) Δοκιμή τής μείωσης τών πλακών (ΤΚΡ) 

“Ενας τίτλος >50 σέ όποιοδήποτε χοίρο συνδυαζόμενος 
μέ τις κλινικές ή έπιζωοτολογικές ένδείξεις οί όποιες έπι- 
τρέπουν τή δημιουργία υπόνοιας ύπαρξης τής άρρώστιας 
άποτελεΐ μία θετική διάγνωση. 

Ένας τίτλος >50 σέ όποιοδήποτε χοίρο χωρίς κλινικές ή 
έπιζωοτολογικές ένδείξεις έπιτρέπει τή δημιουργία υπό¬ 
νοιας ύπαρξης τής άρρώστιας καί πρέπει νά άκολουθηθεΐ άπό 
διαφορικές διαγνωστικές μεθόδους. 

β) Δοκιμή τοΰ δείκτου έξουδετερώσεως (1Ν). 

Ένας τίτλος >1.0 σέ όποιοδήποτε χοίρο συνδυαζόμενος 
μέ τις κλινικές ή έπιζωοτολογικές ένδείξεις οί όποιες έπι- 
τρέπουν τή δημιουργία υπόνοιας ύπαρξης τής άρρώστιας 
άποτελεΐ μία θετική διάγνωση. 

"Ενας τίτλος >1.0 σέ όποιοδήποτε χοίρο χωρίς κλινική 
ή έπιζωοτολογική διαπίστωση έπιτρέπει τή δημιουργία 
υπόνοιας ύπαρξης τής άρρώστιας καί πρέπει νά άκολουθη¬ 
θεΐ άπό .διαφορικές διαγνωστικές μεθόδους. 

γ) Δοκιμή έξουδετέρωσης τοϋ ίου και άνοσοφθορισμοΰ 

(ΤΝΙΙ 7 ). 

Ένα τίτλος > 5 σέ όποιοδήποτε χοίρο συνδυαζόμενος 
μέ κλινικές ή έπιζωοτολογικές ένδείξεις, οί όποιες επι¬ 
τρέπουν τή δημιουργία υπόνοιας ύπαρξης της άρρώστιας, 
αποτελεί μία θετική διάγνωση. 

Ένας τίτλος >5 σέ όποιοδήποτε χοίρο χωρίς κλινικές ή 
έπιζωοτολογικές διαπιστώσεις επιτρέπει τή δημιουργία 
υπόνοιας ύπαρξης τής άρρώστιας καί πρέπει νά άκολουθηθεϊ 
άπό διαφορικές διαγνωστικές μεθόδους. 

Ε' Διαφορική διάγνωση μεταξύ κλασσικής πανώλης 
των χοίρων (Ρ.Ρ.) καί τής διάρροιας των βοοειδών άπό 

ΐό (Ό.ν.Β.) 

1. Οί δοκιμές πού διενεργοϋνται για τή διαφορική διάγνω¬ 
ση τής πανώλης των χοίρων (Ρ.Ρ.) καί τής διάρροιας των 
βοοειδών άπό ίό (Ο.ν.Β.) στηρίζονται σέ παράλληλες 
τιτλοποιήσεις έπί τοϋ τελικού σημείου (τίτλου) τών ορρών, 
μέ στελέχη τοϋ ΐοΰ τής πανώλης τών χοίρων (Ρ.Ρ.) καί μέ 
στελέχη τοϋ ΐοΰ τής διάρροιας τών βοοειδών άπό ΐό( Ο.ν.Β.) 
μέ μεθόδους πού μπορούν νά σϋγκριθοΰν πλήρως. 

Τά χρησιμοποιούμενα στελέχη ιών τής πανώλης τών 
χοίρων καί τής διάρροιας τών βοοειδών άπό ίό πρέπει νά 
είναι έπίσημα έγκριμένα. 

Γιά νά έξαλειφθεΐ κάθε υπόνοια πανώλης χοίρων σέ 
περίπτο^ση άνίχνευσης άντισωμάτων σέ χοίρους τά δείγματα 
αίματος πρέπει νά εξετάζονται μέ· συγκριτικές τιτλοποίή- 
σεις έπί τοϋ τελικοΰ σημείου προς άνίχνευση έξουδετερω- 
τικών άντισωμάτων άπέναντι τοΰ- ΐοΰ τής πανώλης τών 
χοίρων (Ρ.Ρ.) καί τοϋ ΐοΰ τής διάρροιας τών βοοειδών άπό 

ΐό (Ο.ν.Β.) 

2. Τά άποτελέσματα τών συγκριτικών όρρολογικών 
δοκιμών μεταξύ τής πανώλης τών χοίρων καί τής διάρροιας 
τών βοοειδών άπό ΐό πρέπει νά έρμηνευθοΰν ώς εξής : 

,α) Έάν άπό τις συγκριτικές δοκιμές προκύπτει ότι : 

αα) Χοίροι περισσότεροι άπό ένας έχουν άντισώματα 
άπέναντι τοϋ ΐοΰ τής πανώλης τών χοίρων (Ρ.Ρ.) άλλά οχι 
άπέναντι τοΰ ΐοΰ τής διάρροιας τών βοοειδών άπό ΐό (Ο.ν. 

Β ·) ή 

. ββ) οΐ τίτλοι άπέναντι τοΰ ΐοΰ τής πανώλης τών χοί¬ 
ρων (Ρ.Ρ.) είναι ίσοι ή υψηλότεροι τών τίτλων άπέναντι 
τής διάρροιας τών βοοειδών άπό ΐό (Ο.ν.Β.) σέ ένα μεγάλο 
ποσοστό χοίρων, έπιβεβαιώνεται ή ύπαρξη πανώλης τών 
χοίρων. ^ - . ■ 

β) Έάν οί συγκριτικές δοκιμές άποδεικνύουν ότι ορι¬ 
σμένοι τίτλοι άπέναντι τοΰ ΐοΰ τής πανώλης τών χοίρων 
(Ρ.Ρ.) είναι ίσοι ή υψηλότεροι τών τίτλων έκείνων άπέναντι 
τοΰ ΐοΰ τής διάρροιας τών βοοειδών άπό ίό (Ο.ν.Β.) σέ 
ένα ορισμένο ποσοστό χοίρων, θέτεται υποψία πανώλης 
τών χοίρων καί ή διαφοροποίηση πραγματοποιείται ώς 
εξής : 

αα) Οί χοίροι τών όποιων οί έξουδετερωτικοί τίτλοι 
άπέναντι τής πανώλης τών χοίρων (Ρ.Ρ.) είναι υψηλότεροι 
ή ίσοι τών τίτλων άπέναντι τοΰ ΐοΰ τής διάρροιας τών βοοει¬ 
δών άπό τό (Ο.ν.Β. ) σφάζονται καί τά έμβρυά τους, καθώς 
έπίσης καί οποιοσδήποτε άλλος ιστός ό 'όποΐος κρίνεται 
ενδιαφέρων ΰπόκειται σέ έξέταση, μέ σκοπό τήν άνίχνευση 
τοΰ άντιγόνου ή τοΰ ΐοΰ τής πανώλης τών χοίρων. 

ββ) Έάν άνιχνευθεί τό άντίγονο ή ό ιός τής πανώλης 
τών χοίρων (Ρ.Ρ.) έπιβεβαιώνεται ή άρρώστια. 

γγ) Έάν ή προβλεπόμενη στήν προηγούμενη υποπερίπτωση 
ββ δοκιμή δέν άποκαλύπτει τήν παρουσία άντιγόνου ή 
ΐοΰ τής πανώλης τών χοίρων ή έκμετάλλευση θεωρείται 
ύποπτη μέχρις ότου συλλέγει μία νέα σειρά δειγμάτων 
αίματος έπειτα άπό χρονικό διάστημα τουλάχιστον τριάντα 
ημερών, τά οποία θά ύποστοΰν περαιτέρω συγκριτικές 
δοκιμές. 

δδ) Έάν οί κατά τά άνωτέρω συγκριτικές δοκιμές πού 
θά επακολουθήσουν δείξουν ότι όλα τά ζώα έχουν σημαντικά- 


τεσσερις φορές ή καί περισσότερο—υψηλότερους τίτλους 
άπέναντι-τοΰ ΐοΰ τής διάρροιας τών βοοειδών άπό ίό (Ό.ν.Β.) 
άπό τον τίτλο άπέναντι τοΰ ΐοΰ τής πανώλης τών χοίρων 
(Ρ.Ρ.) ή υπόνοια διαψεύδεται. 

εε ) Έάν ένα ή περισσότερα ζώα παρουσιάζουν άπέ- 
ναντι τοΰ ΐοΰ τής πανώλης τών χοίρων (Ρ.Ρ.) ένα τίτλο 
ίσο ή ανώτερο τοΰ τίτλου πού παρουσιάζουν άπέναντι τοΰ 
ΐοΰ τής διάρροιας τών βοοειδών άπό ΐό (Ό.ν.Β.) έπιβε- 
βαιώνεται ή διάγνωση τής πανώλης τών χοίρων. 

γ) Έάν οί τίτλοι τής διάρροιας τών βοοειδών άπό ίό 
(Ό.ν.Β.) είναι τέτοιοι ώστε νά μήν άποκλείεται ή πιθανό¬ 
τητα ύπαρξης τής πανώλης τών χοίρων (Ρ.Ρ.) ή έκμετάλ¬ 
λευση πρέπει νά θεωρείται ύποπτη.καί νά έπανεξετάζεται 
μετά πάροδο τουλάχιστο τριάντα ήμερών. 

ΠΑΡΑΡΤΗΜΑ II 

Έπιζωοτολογικές πληροφορίες 

1. Μέσα στις επόμενες είκοσι τέσσερις ώρες άπό τή 
δήλωση τής πρώτης έμφάνισης τής; πανώλης τών χοίρων 
ή αρμόδια Δ/νση Κτηνιατρικής τοΰ Υπουργείου Γεωργίας 
παρέχει , στήν Επιτροπή καί στά λοιπά Κράτη μέλη τής 
Ε.Ο.Κ. τις άκόλουθες πληροφορίες : 

α) Ημερομηνία κατά τήν οποία προέκυψε ή υπόνοια 
τής πανώλης τών χοίρων. 

β) Ημερομηνία κατά τήν όποια έπιβεβαιούθηκε ή 
πανώλη τών χοίρων καί οί μέθοδοι πού χρησιμοποιήθηκαν 
γι’^ αυτόν τό .σκοπό, 

γ) Τοποθεσία τής μολυσμένης έκμετάλλευσης καί άπό- 
σταση τών πλησιέστερών άπό αύτή έκτροφών χοίρων. 

δ) Αριθμό τών χοίρων τής έκμετάλλευσης κατά κα¬ 
τηγορία καί 

ε) Γιά κάθε κατηγορία άριθμό τών χοίρων στούς οποίους 
διαπιστώθηκε ή πανώλη καί τό ποσοστό νοσηρότητας! 

2. Οί άπό τήν προηγούμενη παράγραφο προβλεπόμενες' 
πληροφορίες άκολουθοΰνται τό ταχύτερο δυνατό άπό πληρο¬ 
φοριακό σημείωμα πού διευκρινίζει: 

α) Τήν ήμερομηνία κατά τήν οποία πραγματοποιήθηκε ή 
θανάτωση καί ή καταστροφή τών πτωμάτων τών χοίρων 
τής έκμετάλλευσης. 

β) Σέ περίπτωση έφαρμογής τής παρέκκλισης πού 
προβλέπεται άπό τό άρθρο 6 τοΰ Διατάγματος αύτοΰ, τον 
αριθμό τών χοίρων πού θανατώθηκαν καί καταστράφηκαν, 
τον άριθμό τών χοίρων τών οποίων ή σφαγή καθυστερή- 
θηκε, καθώς καί τήν προβλεπόμενη προθεσμία πραγματοποίη¬ 
σης τής σφαγής αύτών. 

γ) Κάθε πληροφορία πού άφορά στήν πιθανή προέλευση 
τής άρρώστιας ή στήν προέλευση τής άρρώστιας έφόσον 
αύτή έχει προσδιορισθεΐ. 

3. 'Η αρμόδια Δ/νση Κτηνιατρικής τοΰ Υπουργείου 
Γεωργίας άπευθύνει στήν Επιτροπή καί στά λοιπά Κράτη 
μέλη τής Ε.Ο.Κ. πέρα όπιό τις πληροφορίες πού χιροβλέπονται! 
άπό -τήν παράγραφο 1 τοϋ παραρτήματος αύτοΰ ικίαιί μέσα «τήν 
προθεσμία χιού'κα!·& ; ο ; ρ.ίζίεταιιι άπό αύτή, κάδε- μετ-αγενέτερη εμ¬ 
φάνιση τής πανώλης τών χοίρων σέ άλλες εκμεταλλεύσεις 
έως ότου ό άριθμός τών έκμεταλλεύσεων πού προσβλήθηκαν 
καί ή έξάπλωση τής άρρώστιας άποκαλύψουν τον έπεκτατικό 
χαρακτήρα αυτής. 

Στον 'Υπουργό Γεωργίας άναθέτουμε τή δημοσίευση 
καί έκτέλεση τοΰ Διατάγματος αύτοΰ. 

Αθήνα, 6 Δεκεμβρίου 1982 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο! ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΕΡΑΣ. ΑΡΣΕΝΗΣ ΚΩΝΣΤΑΝΤΙΝΟΣ ΣΗΜΙΤΗΣ 



1282 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


Η ΥΠΗΡΕΣΙΑ ΤΟΥ ΕΘΙΜΙΚΟΥ ΤΥΠΟΓΡΑΦΕΙΟΥ 
ΓΝΩΣΤΟΠΟΙΕΙ ΟΤΙ : 

Ή έτήσια συνδρομή της Εφημερίδας της Κυβερνήσεως, ή τιμή των φύλλων της πού πωλουνται τμηματικά 
καί τά τέλη δημοσιεύσεων στήν Εφημερίδα της Κυβερνήσεως, καθορίσθηκαν άπό 1 Ίανουαρίου 1981 ώς άκολούθως: 


Α'. ΕΤΗΣΙΕΣ ΣΥΝΔΡΟΜΕΣ 


» Β' 


1. Γιά τό Τεύχος Α' .Δραχ. 

2 

3. 

4. 

5. 

6 . 

7. 

8 . 

9. 

10 . 


» » ΤΑΤΤΣ. » 

» » Γ' . » 

» » Δ' . » 

» » Νομικών Προσώπων Δ.Δ. κ,λπ. » 

» » Άν. ΕΙδ. Δικαστηρίου . » 

» » Παράρτημα . » 

» » Ανωνύμων Εταιρειών κ.λπ. .. » 

» Δελτίο Εμπορική; καί Βιομηχανική; 

Ιδιοκτησία;. » 

11. Γιά δλα τά τεύχη καί τό Δ.Ε.Β.Ι. » 

Οί Δήμοι καί οί Κοινότητες τού Κράτου; κατα¬ 
βάλλουν τό 1/2 τών άνωτέρω συνδρομών. 


1.500 
3.000 
2.000 
1.000 

2.500 

1.000 

200 

600 

7.000 

600 

17.000 


Υπέρ τοΰ Ταμείου ΆλληλοβοηΘεία; Προσωπι¬ 
κοί/ τοϋ ΈΘνικοΰ Τυπογραφείου (ΤΑΠΕΤ) άνα- 
λογοΰν τά έξη; ποσά: 

1. Γιά τά ΤεΰχοςΑ' .Δραχ. 

2. » » » Β' . » 

3. » » » ΤΑΠΣ. » 

4. » » » Γ' . » 

5. » » » Δ' . » 

6. » » » Νομικών Προσώπων Δ.Δ. κ,λπ. » 

7. » » » Άν. ΕΙδ. Δικαστηρίου. * 

8. » » ϊ> Παράρτημα. » 

9. » » » Ανωνύμων Εταιρειών κ.λπ.... » 

10. » » Δελτίο Έμπ. καί Βιομ. Ιδιοκτησία;. » 

11. Γιά δλα τά τεύχη . » 


75 

150 

100 

50 

125 

50 

10 

30 

350 

30 

850 


Β'. ΤΙΜΗ ΦΥΛΛΩΝ 

Ή τιμή πωλήσεω; κάθε φύλλου, μέχρι; 8 σελ., είναι 7 δρχ., άπό 9 ώ; 24 σελ. 14 δρχ., άπό 25 ώ; 48 σελ. 20 δρχ., άπό 49 <5>ς 80 σελ. 40 δρχ. 
άπό 81 σελ. κώ άνω ή τιμή πωλήσεω; κάθε φύλλου προσαυξάνεται κατά 40 δρχ. άνά 80 σελίδες. 

Γ. ΤΙΜΗ ΦΩΤΟΑΝΤΙΓΡΑΦΩΝ 

*Η τιμή διαθέσεω; στό κοινό τών έκδιδομένων άπό τά Εθνικό Τυπογραφείο φωτοαντιγράφων τών διαφόρων φύλλων τή; Εφημερίδας τής 

Κυβερνήσεως καθορίζεται σέ τρεϊς (3) δραχμές κατά σελίδα. 

Δ'. ΤΕΛΗ ΔΗΜΟΣΙΕΥΣΕΩΝ 


I. Στό τεύχος Ανωνύμων Εταιρειών 
καί Εταιρειών Περιωρισμένης Εύθύνης: 

Α*. Ανωνύμων Εταιρειών: 

1. Τών καταστατικών . .............. Δρχ. 

2. Τών άποφάσεων «περί συγχωνευσεως άνωνυμων 

έταιρειών». » 

3. Τών κωδικοποιήσεων τών καταστατικών (ΦΕΚ 

309/67,τ. Β'). » 

4. Τών τροποποιήσεων τών καταστατικών.» 

5. Τών Ισολογισμών κάθε χρήσεω;.» 

6. Τών ύπουργικών άποφάσεων «περί παροχής 

άδεία; έπεκτάσεω; τών έργασιών Ασφαλιστικών 
Εταιρειών», τών έκθέσεων έκπμήσεω; περιουσιακών 
στοιχείων καί τών άποφάσεων τοϋ Δ.Σ. τοϋ ΕΛΤΑ, 
μέ τί; όποιες έγκρίνονται καί δημοσιεύονται οί κανο¬ 
νισμοί αύτοΰ .» 

7. Τών άποφάσεων «περί έγκαταστάσεω; ύποκα- 

ταοτήματος, διορισμού γενικού πράκτορο; καί παρο¬ 
χή; πληρεξουσιάτητο; πρό; άντιπροσώπευσιν έν 
{ Ελλάδι αλλοδαπών Εταιρειών» καί τών άποφάσεων 
«περί μεταβιβάσεω; τοϋ χαρτοφυλακίου Ασφαλιστι¬ 
κών Εταιρειών κατά τά άρθρο 59 παρ. 1 τοϋ Ν.Δ. 
400/70».. » 

8. Τών άνακοινώσεων γιά κάθε μεταβολή πού γί¬ 
νεται μέ άποφαση Γ.Σ. ή Δ.Σ., τών προσκλήσεων σέ 
γενικέ; συνελεύσεις, τών κατά τά άρθρο 32 τοϋ Ν. 
3221/24 γνωστοποιήσεων, τών άνακοινώσεων, πού 
προΒλέπονται άπό τό άρθρο 59 παρ. 3 τοΰ Ν.Δ. 400/ 

1970 «περί Αλλοδαπών Ασφαλιστικών Εταιρειών», 
τών άπαφάσεων τοΰ Διοικητικοΰ Συμβουλίου τοϋ 
ΕΛΤΑ, πού άναφέρονται σέ προσωρινέ; διατάξει; καί 
τών άποφάσεων τοΰ Ύπ. Συγκοινωνιών διά τούς 
ΗΛΠΑΠ - ΗΣΑΠ - ΟΣΕ. » 

9. Τών συνοπτικών μηνιαίων καταστάσεων τών 

Τραπεζικών Εταιρειών.» 

2.000 

10. Τών άποφάσεων τής έπιτροπή; τού Χρηματι¬ 
στηρίου «περί είσαγωγή; χρεωγράφων εί; τό χρή- 
ματιστήριον πρό; διαπραγματευσιν, συμφώνω; πρό; 

τά διατάξει; τοϋ άρθρου 2 παρ. 3 Α.Ν. 148/1967 Δρχ. 2.000 

11. Τών άποφάσεων τή; έπιτροπή; κεφαλαιαγο¬ 

ρά; «περί διαγραφή; χρεωνράφων έκ τοΰ χρημοιτι- 
στηρίου, συμφωνω; προ; τά; διατάξει; τοϋ άρθρου 2 
παρ. 4 Α.Ν. 148/67» . » 

12. Τών άποφάσεων «περί έγκρίσεως τιμολογίων 

τών Ασφαλιστικών Εταιρειών». » 

Β'. Εταιρειών Περιωρισμένης Εύθύνης: 

1. Τών καταστατικών . Δρχ. 

2. Τών κωδικοποιήσεων τών καταστατικών ... » 

3. Τών Ισολογισμών κάθε χρήσεω;. » 

4. Τών έκθέσεων έκτιμήσεως περιουσιακών στοι¬ 
χείων . ν 

5. Τών τροποποιήσεων τών κατ α στ α τικών (γιά 

κάθε συμβολαιογραφική πράξη). » 

6. Τών άνακοινώσεων μέ συμβολαιογραφική πράξη » 

7. Τών άνακοινώσεων μέ άπόφαση τη; Γ.Σ. ... » 

8. Τών προσκλήσεων σέ γενικέ; συνελεύσεις.... » 

Γ. Άλληλασφαλιστικών Συνεταιρισμών - 

'Αλληλασφαλιστικών Ταμείων καί 

Φιλανθρωπικών Σωματείων: 

1. Τών ύπουργικών άποφάσεων «περί χορηγήσεως 

άδεία; λειτουργία; Άλληλασφαλιστικών Συνεταιρι¬ 
σμών - Άλληλασφαλιστικών Ταμείων» .Δρχ. 

2. Τών Ισολογισμών τών άνωτέρω Συνεταιρισμών, 

Ταμείων καί Σωματείων. » 

Δ'. Τών δικαστικών πράξεων:. Δρχ. 

II. Στό Τέταρτο τεϋχοςτ 

Τών δικαστικών πράξεων γιά παρακατάθεση άπο- 
ζημιώσεως. » 

Ε'. ΚΑΤΑΒΟΛΗ ΣΥΝΔΡΟΜΩΝ-ΤΕΛΩΝ ΔΗΜΟΣΙΕΥΣΕΩΝ ΚΑΙ ΠΟΣΟΣΤΩΝ Τ.Α.Π.Ε.Τ. 

1. ΟΙ συνδρομές τοϋ έσωτερικοΰ καί τά τέλη δημοσιεύσεων προκαταβάλλονται στά Δημόσια Ταμεία έναντι άποδεικτικου είσπράξεως, 
τό όποιο φροντίζει ό ένδιαφερόμενο; νά τό στείλει στό Εθνικό Τυπογραφείο. 

2. ΟΙ συνδρομές τοΰ έξωτερικοϋ είναι δυνατό νά στέλνονται καί σέ άνάλογο συνάλλαγμα μέ έπιταγή έπ* δνόματι τοϋ Διευθυντή Διαχει- 
ρίσεω; τοΰ ΈΘνικοΰ Τυπογραφείου. 

3. Τό ύπέρ τοϋ ΤΑΠΕΤ ποσοστό έπί τών άνωτέρω συνδρομών καί τελών δημοσιεύσεων καταβάλλεται ώς έξής: 

α) στήν Αθήνα: στό Ταμείο τοϋ ΤΑΠΕΤ (Κατάστημα ΈΘνικοΰ Τυπογραφείου), , , . 

β) στί; ύπόλοιπε; πόλεις τοΰ Κράτους: στά Δημόσια Ταμεία καί άποδιδεται στό ΤΑΠΕΤ σύμφωνα μέ τί; 192378/3639/1947 (ΚΟΝΕΟ 
185) καί 178048/5321/31.7.65 (ΚΟΝΕΟ 139) έγκύκλιε; διαταγές τοΰ Γ.Λ.Κ. . , ,.__ . . . , - ΤΑπΠΧ 

γ) στί; περιπτώσεις συνδρομών έξωτερικοϋ: όταν ή άποστολή τους γίνεται μέ έπιταγές μαζί μ αυτές στέλνεται κοα τό υπέρ του ΤΑΠΕΤ 
ποσοστό. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









































